### Beslutning

Godkendt.

Afbud: Ziggy Frederiksen

### Sagsfremstilling

## Resume og sagens baggrund

På Kommunalbestyrelsens møde den 26. marts 2025 blev der frigivet en anlægsbevilling på i alt 403.000 kr. til trafiksikkerhedsindsatser i 2025. I den forbindelse skal det besluttes, hvordan midlerne bedst prioriteres. Teknik- og Miljøudvalget har på deres møde den 6. marts 2025 drøftet en foreløbig prioritering af indsatsen, og på baggrund af denne drøftelse præsenteres forslaget nu til endelig godkendelse.

## Indstillinger

Chefen for Vej, Ejendom og Affald indstiller, at udvalget godkender forslaget til prioritering af trafiksikkerhedsindsatser i 2025.

## Behandling

Teknik- og Miljøudvalget.

## Sagsfremstilling

På Kommunalbestyrelsens møde den 26. marts 2025 blev der frigivet en anlægsbevilling på i alt 403.000 kr. til trafiksikkerhedsindsatser i 2025. I den forbindelse skal det besluttes, hvordan midlerne bedst prioriteres. Teknik- og Miljøudvalget har på deres møde den 6. marts 2025 drøftet en foreløbig prioritering af indsatsen, og på baggrund af denne drøftelse præsenteres forslaget nu til endelig godkendelse.

Prioritering
Beslutningsproceduren for prioritering af trafiksikkerhedsindsatser har i de tidligere år fulgt en model, hvor udvalget først drøfter indkomne forslag til trafiksikkerhedstiltag på ét møde, hvorefter der træffes endelig beslutning på et af de efterfølgende møder.

Da budgettet i 2025 er på 403.000 kr. og dermed er betydeligt lavere end tidligere år, anbefaler administrationen, at midlerne anvendes på trafiksikkerhedskampagner.

Trafiksikkerhedskampagnerne kan omfatte følgende initiativer:

* Fartkampagne – "Sænk farten"
* Spritkampagne – "Kom sikkert hjem"
* Uopmærksomhedskampagner – "Kør bil, når du kører bil" og "Brug 2 sek. mere"
* Skolestartskampagne – "Børn på vej"
* Skolepatruljekampagner – "Den sureste uge" og "Pas på skolepatruljen".

Disse kampagner vil bidrage til at ændre adfærd, øge bevidstheden og reducere antallet af trafikulykker.

[adresse]
Ved vurderingen af borgernes trafiksikkerhedsforslag og ønsker samt administrationens observationer anvendes et screeningsværktøj baseret på en række centrale kriterier, herunder uheldshistorik, hastighedsniveauer, tryghed, skoleveje og oversigtsforhold.

Formålet med screeningsværktøjet er at sikre en systematisk og objektiv vurdering af hvert forslag i forhold til dets betydning for trafiksikkerheden samt at understøtte en ensartet behandling af både observationer og indkomne henvendelser.

[adresse] fungerer som en overordnet rettesnor, men en mere detaljeret dataanalyse kan være nødvendig for visse trafiksikkerhedsforslag. I enkelte tilfælde kan forslag, der opnår en relativt høj score i værktøjet, alligevel ikke anbefales til prioritering. Dette kan blandt andet skyldes arten af de registrerede uheld eller andre væsentlige faktorer.

[adresse] er blevet opdateret i år, hvor der er tilføjet et cirkeldiagram, som viser fordelingen af point i procent.

En samlet oversigt over alle screenede henvendelser i 2025 fremgår af Bilag 1.

Administrationen har også blandt andet på baggrund af uheldsregistreringen identificeret og vurderet andre trafiksikkerhedsprojekter og forslag, som ikke er inkluderet i den nuværende liste. Disse projekter vurderes at være økonomisk betydelige og overstiger derfor det samlede budget, som normalt afsættes til trafiksikkerhedsindsatser hvert år.

## Økonomiske konsekvenser

Ingen.